标题：赵椿年
赵椿年
[近现代]（一八六九至一九四二）字剑秋，晚署坡粼，江苏武进人。服务财政税务之余，工书，能诗。著有覃研斋石鼓十种、考释一卷。《课余琐谈》
何时何事
清光绪进士。宣统元年（1909）受命在农工商部参议上行走，旋被推选为资政院议员。民国建立后，曾任农商部参事。1915年任袁世凯总统府财政顾问，支持袁称帝，授为上卿。次年5月升财政部部长。帝制失败后辞职。1917年张勋复辟，任农工部或侍郎。后为审计院副院长。1928年后辞职闲居。
武进赵公椿年暨元配吕夫人合葬墓志铭简介
江甯夏仁虎撰文
江安傅增湘书丹
德清俞陛云篆益
季孙赵祖纯誊录
其他内容
宋自建炎南渡後，宗室族姓散处江淮间。有魏王十一世孙高邮州录事参军孟堙者始自杭迁常州， 与子同松雪为从，兄弟行，遂箸籍於武进。六传至敔，明景泰间进士以翰林巡按河南江西山西，有竹崖集行世。更九传而至欧北先生。翼以清亁隆甲戌一甲三名进士官贵州贵西道。翼生廷伟；廷伟生忠弼；忠弼生曾逵。曾逵生谅诒,字元直，仍世清德甲第，蝉嫣门业鼎盛。吾友赵君剑秋，元直先生子，而欧北先生五世孙也。君讳椿年字剑秋，一字春木，晚以昆陵。故居去东坡遗宅不数十武，别署曰坡邻。君幼而徇齐，颖悟，强记，若夙成。母刘太夫人，太保文定公纶五世孙女，申受先生逢禄曾孙女也。世传经学,在襁抱中太夫人口授以诗，輙能举其大意。六岁入家塾,三年而毕五经，十三肄业常州龙城书院。为文惊其长老，咸目为圣童。十六补县学生员，学使瑞安黄侍郎体芳激赏之。岁试冠军食廪饩，调取肄业於南箐书院。为瑞安创设翊罗，陶铸皆吴会英俊，因得遍交当世名士。光绪戊子中式举人。己丑礼部试报，羁留都过夏。郷先辈潘文勤、翁文恭两公争罗致之。旋考取内阁中书。歴充委署侍读、本衙门撰文、国史舘校对、玉牒舘分校兼管中书科诰敕房事务。甲午奏调随办五城团防玉牒告成，得旨俟截取同知，后以知府分省补用，兼加盐运使衔。时瑞安黄公方为清流襟领，君既其入室弟子，恒与清议，然洞观大局，不为偏激之论，自求速化而益硏，心於经世之学。戊戌会试中式进士。君既夙工书，又为诸钜公所器重，咸期以趾美欧北更登甲第。君念国势临危，祸患方亟，非躬歴仕途通习时政无以应兹世变，乃决意乞外，呈请以知府分发江西。赣抚长白松中丞夙重君，延入幕府，综揽机要。庚子之变，宵人在要地矫为袒拳，密诏至赣，松以语君，君曰：“曷姑秘之，此局恐非久也”。未几而聨军入京，两宫西幸，前诏遂寑。继任柯中丞逢时尤倚重，若左右手。君亦感於知遇，为之精心擘画，以故赣之财政吏治为当时冠。辛丑以後复行新政，赣省一切政令、条教、章制皆君具草。时张文襄方督鄂，闻各省推行新政莫善於赣，特取其草，令两湖仿行焉。赣故擅竹、木、陶，法之利税留一，差为膏映北。君任牙釐局提调三载，总揽大网，激扬釐剔，仕路为之澄清，俄权瑞州府事。壬寅商部初设，太仓唐侍郎文治佐部事，特疏奏调君函电交促，君亦冀时事可为，越岁始应诏北上，改官商部郎中，派参议上行走。宣统纪元被推为谘政宪议员，凡所筹议、建策鲜能见诸施行。君知大局迁化非人力可挽，私忧窃叹而已。辛亥革命君已无用世意，泗州杨侍郎士琦充赴沪议和代表，力挽同行。君语之侍郎曰：“吾辈曲突徙薪既无所成，今为救民计，不得不焦头烂额矣”。强而後往，议成北旋，口不言功。民国元年任财政次长。五年丁外艰，俄起复任税务处会办，再任财政次长。六年任崇文门税务总监督。此职昔为亲贵集菀之地，奸狯窑宅，宿弊甚深。君莅事爬罗，则扶无所挠，惜商怀吏畏，而长官亦处脂不润矣。八年任审计院副院长，旋代行院长职务。十七年政局复变，遂谢职事，得以馀暇，复理素业，刊所著覃揅斋石鼓十种考释一卷，诗存三卷，生平所为金石题跋亦渐次整藏。君虽致政，犹居旧京，当道重其德望，成致优礼，时时有所谘访。君亦贞不绝俗，隐不忘世，凡民生国计之大者，顾问所及，多所献替。天怀澹泊，夙禀甚厚。七十以後望之恍若中岁，自夫人吕氏之逝，尽然神伤，始稍稍见衰态矣。夫人同邑吕氏，有才女名，工篆书，兼擅吟事。尤工词，有清声阁词四卷行世。为倚声众所推服，称桐花夫人。闺房唱和之作，咸履诸松雪仲姬，先君九年卒。君生於同治 (八年) 戊辰(为1869年)二月五日，卒於民国三十一年，岁在壬午二月七日，春秋七十有五。子二：长 维伯(琇孙)浙江大学工科毕业生，筹堵黄河中牟决口委员会技正。次 璧孙中国大学毕业生。孙二 祖藩 、祖绛 。（注：因季孙祖纯民国三十三年始降生。）
第二部分
维伯筹将以今年十一月八日卜葬於北京香山万安公墓，请志於虎。回念少年读书南箐，君为都讲先腾达去.洎官商曹始朝夕相过从,四十年同官同游,先後复同佐司农,掌邦计,同致政,留京师.文门秉公执法，局变遂谢虚席。君性撝谦，有所作必先以草相商，而後出。文章之蹊境,志趣亦同.君之殁之，余视含殓焉。铭幽之文奚可以辞，乃为铭曰：君之德，温以栗。君之学，慎以蜜。观世事透坚，壁投艰巨，不夷慑处。脂膏润弗及覃揅汉宋及金石，绸缪国计兼治术。生平所学与私淑北翁。北平南常熟退闲。晚岁恋京邑，崆峒访道,高轩集闺中唱和若松雪岁寒老友。有近局，无疾而逝.归其宅勒铭幽圹後之责。　　民国壬午年 月 日 　
后记:该墓志铭1966年时被损.季孙赵祖纯谨凭照片誊录,其中尚有个别语句因年代久远而模糊不清,只能尽量返复推敲而定.谨此致歉.爷爷赵椿年和夏仁虎老公公(枝巢老人)是四十多年的最好朋友.对此,我为能将爷爷赵椿年的墓志铭永世流传尽了心力而感到喜悦.(因我一直为晚了两年降生末能见到爷爷为憾)同时,也是为夏仁虎老公公(枝巢老人)多存世一幅作品而倍感荣幸.
2012年3月初我再次阅读西盖赵氏宗谱,于第二卷151页-154页查到该铭,特重校之.
祖先
赵椿年（字剑秋）是清光绪年间(1898年)的进士，大宋王朝开国皇帝 赵匡胤三十一世孙。赵翼欧北公的五世孙。
家族树
始祖　　　                 赵匡胤　　　　　 （一世） 
匡胤之次子　                   赵德昭　　　　　 （二世） 
德昭之四子　                   赵惟忠　　　　　 （三世） 
惟忠之长子　                   赵从蔼　　　　　 （四世） 
从蔼之次子　                   赵世宣　　　　　 （五世） 
世宣之四子　                    赵令栉　　　　　 （六世）　 
令栉之长子　                    赵子平　　　　　 （七世） 
子平之次子　                    赵伯达　　　　　 （八世） 
伯达之次子　                    赵师珕                    （九世） 
师珕之长子　　                 赵希（四山）（岊）（十世） 
希（四山）（岊）之次子　　赵专佩　　　　   （十一世） 
专佩之长子　　　　　　　赵孟堙　（十二世）西盍始祖 
孟堙之长子　　　　　　　赵由彰　　　　　（十三世） 
由彰之长子　　　　　　　赵宜质　　　　　（十四世） 
宜质之次子　　　　　　　赵顺玉　　　　　（十五世） 
顺玉之三子　　　　　　　赵学亮　　　　　（十六世）　 
学亮之三子　　　　　　　赵敔　　　　　　（十七世） 
敔之长子　　　　　　　　赵昌龄　　　　　（十八世） 
昌龄之长子　　　　　　　赵翱　　　　　　（十九世） 
翱之长子　　 　　　　　赵忍　　　　　　（二十世） 
忍之长子　　　　　　　　赵谱　　　　　（二十一世） 
谱之次子　　　　　　　　赵熙祚　　　　（二十二世） 
熙祚之次子　　　　　　　赵州　　　　　（二十三世） 
州之长子　　　　　　　　赵斗煃　　　　（二十四世） 
斗煃之长子　　　　　　　赵惟宽　　　　（二十五世） 
惟宽之长子　　　　　　　赵翼　　　　　（二十六世） 
翼之次子　　　　　　　　赵廷伟　　　　（二十七世） 
廷伟之长子　　　　　　　赵忠弼　　　　（二十八世） 
忠弼之五子　　　　　　　赵曾逵　　　　（二十九世） 
曾逵之长子　　　　　　　赵谅诒　　　　（三十世） 
谅诒之长子　　　　　　　赵椿年　　　　（三十一世） 
椿年之长子　　　　　　　赵琇孙　　　　（三十二世） 
椿年之次子　　　　　　　赵璧孙　　　　（三十二世） 
琇孙之长子　　                 赵祖藩　　　　（三十三世）　 
琇孙之次子　　                 赵祖绛　　　　（三十三世）　 
琇孙之三子　　                 赵祖纯　　　　（三十三世） 
琇孙之小女　　                 赵如兰　　　　（三十三世） 
璧孙之长子　　                 赵祖仪　　　　（三十三世）　 
祖藩之长子　　                 赵志远　　　　（三十四世） 
祖纯之长子　　                 赵钟忆　　　　（三十四世） 
祖绛之长女　　                 赵新新　　　　（三十四世） 
祖绛之次女　 　               赵莹莹　　　　（三十四世） 
祖藩之长女　　               赵红燕　　　　（三十四世）　　 
祖仪之长子　　               赵开宇　　　　（三十四世） 
志远之长子　　               赵翰瑞　　　　（三十五世） 
钟忆之长女　 　             赵欣雨　　　　（三十五世） 
志远之次子　　              赵翰祥　　　　（三十五世）
家谱出处
江苏常州西盍赵氏宗谱